
Kézfej erezet szkenner

Kulcsszavak: Véna, szkenner, infravörös, adatbázis, biometrika
Az emberi kézfej vénás erezete egyedi, vagyis biometrikus azonosításra alkalmazható.
Megfelelő berendezéssel könnyen hozzáférhető és biztonságosan leolvasható.
Az eszköz első prototípusa egy speciális fényképezőgép szerepét tölti be. Infravörös fényforrásokkal és speciális kamerával rendelkezik, amelyek segítségével olyan képeket készít, ahol jól láthatóak az egyes vénák erezetei.
A rendszerhez tartozik egy felhasználói felület is, amely erre a célra lett kifejlesztve.
Az eszközünk alkalmas gyors és magas minőségű képi adatbázisok létrehozására, melyek további kutatásokhoz felhasználhatóak.



